Suurbritannia politsei teatel kahtlustati Cumbrias 12 inimest tapnud taksojuhti Derrick Birdi maksupettuses.
Politsei teatas täna, et maksuametis oli pooleli Birdi rahaasjade uurimine, vahendas AFP.
Politseinikud tegelevad samuti mehe finantsseisuga ja veel kogutakse teavet tema võimalike lahkuarvamuste kohta teiste taksojuhtidega.
52-aastane Derrick lasi kolmapäeval Cumbrias maha 12 inimest, nende hulgas oma kaksikvenna Davidi ja perekonna advokaadi Kevin Commonsi. Lõpuks sooritas ta enesetapu.
Märulis sai veel haavata 11 inimest.
Politsei teatel on võimalik, et uurimine ei too lõplikku selgust loosse, kus mees sõitis Cumbrias ringi ja tulistas nii tuttavaid kui võõraid inimesi.
Veretöö võimalike motiivide seas on vaidlused vennaga ema testamendi üle ja arusaamatused teiste taksojuhtidega.